Document ID: 31999R1545

Komisjoni määrus (EÜ) nr 1545/1999,
14. juuli 1999,
millega muudetakse määrust (EÜ) nr 1091/94, milles sätestatakse nõukogu määruse (EMÜ) nr 3528/86 ühenduse metsade kaitse kohta õhusaaste eest teatavad üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. novembri 1986. aasta määrust (EMÜ) nr 3528/86 ühenduse metsade kaitse kohta õhusaaste eest, [1] viimati muudetud määrusega (EÜ) nr 307/97, [2] eriti selle artikli 3 lõiget 2,
ning arvestades, et:
(1) määruse (EMÜ) nr 3528/86 artikli 2 lõike 1 kolmanda taande kohaselt on ühenduse tegevuskava eesmärgiks aidata liikmesriikidel teha metsa ökosüsteemide pidevat intensiivseiret püsiproovitükkidel;
(2) vastavalt määruse (EMÜ) nr 3528/86 artikli 2 lõikele 2 peavad liikmesriigid edastama komisjonile andmed, mis on kogutud pidevaks intensiivseireks mõeldud proovitükkide võrgu kaudu;
(3) liikmesriigid on selle võrgu rajanud kooskõlas komisjoni määruse (EÜ) nr 1091/94 [3] (viimati muudetud määrusega (EÜ) nr 1390/97 [4]) I lisaga; puuvõrade, mulla, okastiku või lehestiku seisundi seire, juurdekasvu ja depositsiooni mõõtmise, ilmavaatluste ning mullalahuse seire andmete esitamise ühine metoodika ja vorming on sätestatud määruse (EÜ) nr 1091/94 III-X lisas;
(4) alustaimestiku hindamise tulemusi juba kogutakse ning määrusele (EÜ) nr 1091/94 tuleb lisada ühine metoodika ja andmete esitamise vorming; meteoroloogiliste mõõtmiste ühiseid meetodeid tuleb ajakohastada;
(5) käesoleva määrusega ettenähtud meetmed on kooskõlas alalise metsakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1091/94 muudetakse järgmiselt:
1. Artikli 1 lõige 2 asendatakse järgmisega.
"2. Püsiproovitükkidel toimub metsa ökosüsteemide pidev intensiivseire. See seire hõlmab puuvõrade, mulla, okastiku või lehestiku seisundi pidevat seiret, juurdekasvu muutuste, depositsiooni ja meteoroloogiliste parameetrite mõõtmist ning mullalahuseproovide võtmist ja analüüsimist ning alustaimestiku hindamist, kasutades objektiivseid proovivõtumeetodeid ja ettenähtud analüüsimeetodeid."
2. Artikli 1 lõige 4 asendatakse järgmisega:
"4. Käesoleva artikli sätetega seonduvad tehnilised üksikasjad on esitatud III-XI lisas."
3. Artikli 2 lõike 1 viimase taande järele lisatakse järgmine taane:
"- alustaimestiku hindamise läbiviimiseks".
4. I lisa asendatakse käesoleva määruse I lisaga.
5. II lisa asendatakse käesoleva määruse II lisaga.
6. VIIa lisa muudetakse vastavalt käesoleva määruse III lisale.
7. IX lisa asendatakse käesoleva määruse IV lisaga.
8. XI lisana lisatakse käesoleva määruse V lisa.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. juuli 1999

Labels: 6
20